OpenLLM-France/wikimedia huggingface dataset:
# Eterio Ortega Santillana

Eterio Ortega Santillana (Presencio, Burgos, 1962) és un director de cinema, realitzador i escultor espanyol.
És llicenciat en Belles arts per la Universitat del País Basc.Ha realitzat més de 40 documentals per a cinema i televisió.En 1998 inicia una fructífera col·laboració amb Elías Querejeta productor d'algunes de les seves pel·lícules més conegudes.

## Filmografia
### Cinema

* Asesinato en febrero (2001) on es relata l'assassinat a les mans d'ETA del portaveu i dirigent del Partit Socialista d'Euskadi, Fernando Buesa i del seu escorta Jorge Díez Elorza.
* Perseguidos (2004) descriu la situació d'angoixa i por dels ciutadans que viuen en el País Basc sota l'amenaça del terrorisme.
* Noticias de una guerra, (2006). Narra els esdeveniments des de les eleccions del 1936 fins al final de la Civil Espanyola. Estrenada en Festival de Cinema de Sant Sebastià.
* Entre olivos (2008) Obra que denuncia la desaparició de les oliveres mil·lenàries.
* Las catedrales del vino, (2010) .Mostra la cultura i la passió pel vi entorn de dues denominacions d'origen : La Rioja i Jerez..
* Al final del túnel / Bakerantza (2011) llargmetratge entorn del final de la violència d'ETA que tanca la trilogia iniciada amb Asesinato en febrero i Perseguidos sobre el terrorisme al País Basc. Estrenada al Festival de Cinema de Sant Sebastià.

### Documentals per televisió

* "El ser creativo" (2010) tres documentals: La ciencia, Política internacional y Hombre en els quals participen dos Premis Nobel i algunes de les figures més rellevants del pensament mundial.
* Bill Viola-Picasso i Museo Picasso Málaga, (2010)
* Talento de ida y vuelta (2010)
* PDRL de Huehuetenango (Guatemala) dos documentals : Productores y Alcaldes para el Proyecto de Desarrollo Rural de la Unión Europea en la zona (2009)
* Audiovisual Acto de clausura expo del agua Saragossa (2008)
* Oteiza 100 urte al centenari de l'escultor Jorge Oteiza (2008)
* La generación del 27 y el mar (2008)
* A canela y clavo (2008)
* El viaje de Jobaria (2007)
* Santiago Calatrava. Arquitecto e ingeniero (2006)
* Javier Egea i Luis García Montero (2006)
* Una lección de democracia (2004)
* Traineras (2002)
* Odisea del voluntariado (2002)
* Ciudadanos vascos (2001)
* Latido latino (2000)
* Tiempos mestizos (2000)
* A través de Euskadi (1999)
* Euskadi en clave de futuro (1998)
* Serie de Creadores vascos, (1996-1997) capítols sobre, Eduardo Chillida, Francisco Javier Sáenz de Oiza, Alberto Schommer, Carmelo Bernaola, Néstor Basterretxea, Elías Querejeta.
* El hombre del paraguas per l'associació Vicent Ferrer (1996)
* Burgos,Camino de Santiago (1991)
* La sal del salario (1991)
* En la pobreza no hay derecho (1989)

## Referències

* ↑ El filme 'Asesinato en febrero', sobre el terrorismo etarra, emociona en Cannes, El País, 13 de maig de 2001
* ↑ Angustia, ansiedad, horror y muerte, El País, 12 de gener de 2007
* ↑ Eterio Ortega triunfa en Alcances con 'Entre olivos', El País, 20 de setembre de 2008
* ↑ Al final del túnel- Bakerantza
* ↑ La luz al final del conflicto vasco, El País, 26 de gener de 2012

## Enllaços externs

* Notícies d'Eterio Ortega, a El País
# Brigham City

Brigham City és una població dels Estats Units a l'estat de Utah. Segons el cens del tenia 18.712 habitants.

## Demografia

Segons el cens del 2000, Brigham City tenia 17.411 habitants, 5.526 habitatges, i 4.409 famílies. La densitat de població era de 469,8 habitants per km².
Dels 465.834 habitatges en un 44,7% hi vivien nens de menys de 18 anys, en un 66,4% hi vivien parelles casades, en un 9,7% dones solteres, i en un 20,2% no eren unitats familiars. En el 18% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,53.
Per edats la població es repartia de la següent manera: un 34,2% tenia menys de 18 anys, un 11,1% entre 18 i 24, un 25,2% entre 25 i 44, un 17,4% de 45 a 60 i un 12,1% 65 anys o més.
L'edat mediana era de 29 anys. Per cada 100 dones de 18 o més anys hi havia 96,9 homes.
La renda mediana per habitatge era de 42.335 $ i la renda mediana per família de 46.891 $. Els homes tenien una renda mediana de 39.271 $ mentre que les dones 22.061 $. La renda per capita de la població era de 15.503 $. Entorn del 7,3% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brigham City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Brigham City». American Fact Finder. Oficina del Cens dels Estats Units, 12-01-2010.
# Laura Abalo

Laura Abalo (castellà: María Laura Ábalo) (Buenos Aires, 17 d'agost de 1981) és una ex-esportista argentina que es destacava en l'especialitat de rem. Va ser campiona als Jocs Panamericans de 2011 i als Jocs Sud-americans de 2010. Laura pertany al Club San Fernando.

## Trajectòria

La trajectòria esportiva de Laura s'identifica per la seva participació en els següents esdeveniments internacionals:

### Jocs Panamericans

* , Medalla d'or: Quatre parells de rems curts
* , Medalla d'or: Dos rems llargs sense timoner
* , Medalla de bronze: Quatre parells de rems curts
* , Medalla de bronze: Quatre parells de rems curts

### Jocs Sud-americans

Va ser reconegut el seu triomf de ser la sisena esportista amb el major nombre de medalles de la selecció d'Argentina als jocs de Medellín 2010.

#### Jocs Sud-americans de Medellín 2010

El seu acompliment en la novena edició dels jocs, es va identificar per ser la seixantena cinquena esportista amb el major nombre de medalles entre tots els participants de l'esdeveniment, amb un total de 3 medalles:
* , Medalla d'or: Rem Parell Dones
* , Medalla d'or: Rem Quàdruple Dones
* , Medalla de plata: Rem Doble Dones

## Referències

* 1 2 «Informació del Participant en els Jocs Sud-americans de 2010» (en espanyol). Medellin2010.0rg, 2010. Arxivat de l'original el 2012-01-11. [Consulta: 1 maig].
* ↑ «IX South American Games Medellín 2010 - Múltiples Guanyadors de Medalles» (en espanyol). Medellin2010.org, 2010. Arxivat de l'original el 2010-04-05. [Consulta: 4 abril].

## Enllaços externs

* Información del Participante en los Juegos Suramericanos de 2010
# Paràlisi cerebral infantil

La paràlisi cerebral infantil (PCI) és un trastorn del to postural i del moviment, de caràcter persistent tot i que no invariable, secundari a una agressió no progressiva a un cervell immadur.

## Causes

Hi ha múltiples causes que poden actuar durant el període prenatal, el perinatal o el postnatal.
Segons el trastorn de moviment predominant, la PCI es classifica en quatre tipus: espàstica, distònica, atàxica i mixta. Segons l'extensió de la lesió motora, es tractarà de tetraplegia, diplegia, hemiplegia o monoplegia.
Hi poden haver altres signes i/o símptomes associats al trastorn motor, dels quals es destaquen els següents: retard mental en dues terceres parts dels pacients (especialment en aquells que presenten una tetraplegia espàstica), problemes en l'aprenentatge, alteracions visuals, dèficits auditius, trastorns de la comunicació, crisis comicials, trastorns emocionals o de la conducta, alteracions deglutòries, etc.

## Fases

Durant la fase de desenvolupament, el tractament es destina a dirigir el desenvolupament psicomotor en cada cas i a prevenir les complicacions. Durant la fase adulta, en què les adquisicions neuromotrius s'han estabilitzat, és important realitzar un control amb una periodicitat mínima anual per a la detecció precoç de possibles complicacions i, al mateix temps, per valorar i assegurar el manteniment de la funcionalitat.
Es calcula que la incidència anual de paràlisi cerebral infantil és de 2 a 2.5 per cada 1.000 naixements.

## Enllaços externs

* Article Institut Guttmann: La paràlisi cerebral infantil Arxivat 2007-09-28 a Wayback Machine., tret amb la seva autorització.
# Paul McCarthy

Paul McCarthy (4 d'agost de 1945 a Salt Lake City, Utah) és un artista contemporani que viu i treballa a Los Angeles.

## Biografia

Va estudiar art a la Universitat de Utah i a l'Institut de l'art de San Francisco, on va aconseguir llicenciar-se en pintura. Llavors va estudiar cinema, videoart, i art a la University of Southern Califòrnia. Des de 1982 és professor de videoart, instal·lació, i Història de l'art a la Universitat de Califòrnia, de Los Angeles.

## Obra

McCarthy va començar la seva carrera amb performances que empraven la gravetat com un vehicle literal i metafòric. El 1974 el seu treball va començar a ser molt més agressiu i sexualment provocatiu. Les seves performances s'han descrit com auto-atacs brutals.
Tot i que el seu interès vers el cinema i el vídeo ja ve dels anys 60, moltes de les seves primeres performances no van ser enregistrades. L'acció era sovint espontània. Després de finals dels anys 80 ell va començar a fer performances enregistrades. Aquestes cintes de vídeo eren un mètode de capturar un record permanent de la representació visual d'un sistema, una localització i una performance efectuada.
El treball de McCarthy implica sovint materials similars a coses que semblen femta, sang i moc. Ell creu que ens ensenyen a ser disgustats pels nostres propis líquids corporals.
Ell veu la nostra repugnància com una por a la mort. El seu ús dels líquids corporals es posa en contrast amb la fixació antisèptica en la higiene que segons ell té Walt Disney
El seu treball és una influència important en artistes més joves com Ron Athey, Franko B, Lennie Lee i Kira O'Reilly.
Actualment treballa principalment en vídeo i l'escultura.
# Conca de la Plata

La Conca de la Plata, amb una superfície de 3.200.000 km² és la cinquena conca hidrogràfica més gran del món. Comprèn una part important dels territoris pertanyents a l'Argentina, Bolívia, Brasil i Uruguai, i la totalitat del territori de Paraguai. Les precipitacions que cauen en el seu àmbit es reuneixen en dos grans afluents, els rius Paranà i Uruguai, que després aboquen les seves aigües al riu de la Plata. El conjunt fluvial i lacustre de la Conca de la Plata forma el principal sistema de recàrrega de l'aqüífer Guaraní, una de les grans reserves continentals d'aigua dolça del món.

## Enllaços externs

* Associació dels Estats Americans: La Conca de la Plata (castellà)
* Mapa Arxivat 2005-11-30 a Wayback Machine.
* Conca de la Plata a Monografías.com (castellà)
# Traccatichthys taeniatus

Traccatichthys taeniatus és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 10,5 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: Laos, el Vietnam i la Xina.

## Referències

* ↑ uBio (anglès)
* ↑ BioLib (anglès)
* 1 2 3 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Freyhof, J. i D.V. Serov, 2001. Nemacheiline loaches from Central Vietnam with descriptions of a new genus and 14 new species (Cypriniformes: Balitoridae). Ichthyol. Explor. Freshwat. 12(2):133-191.
* ↑ Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. El Banc Mundial. Freshwater Fish. Vietnam (BOOK), juny: i-iii + 1-123 + 1-18.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wadley (Alabama)

Wadley, Alabama és una població dels Estats Units a l'estat d'Alabama. Segons el cens del 2000 tenia 640 habitants.

## Demografia

Segons el cens del 2000, Wadley tenia 640 habitants, 228 habitatges, i 149 famílies La densitat de població era de 179,1 habitants/km².
Dels 228 habitatges en un 33,3% hi vivien nens de menys de 18 anys, en un 37,3% hi vivien parelles casades, en un 24,1% dones solteres, i en un 34,6% no eren unitats familiars. En el 32,5% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 25% entre 18 i 24, un 23,4% entre 25 i 44, un 14,5% de 45 a 60 i un 13% 65 anys o més.
L'edat mediana era de 27 anys. Per cada 100 dones hi havia 81,8 homes. Per cada 100 dones de 18 o més anys hi havia 80 homes.
La renda mediana per habitatge era de 17.500 $ i la renda mediana per família de 24.219 $. Els homes tenien una renda mediana de 26.563 $ mentre que les dones 18.750 $. La renda per capita de la població era de 9.076 $. Aproximadament el 29,4% de les famílies i el 30,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Wadley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 juliol 2010].
* ↑ «Geographic Comparison Table- Wadley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Šarišský Štiavnik

Šarišský Štiavnik és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1567.
# Desire

Desire és una pel·lícula estatunidenca de Frank Borzage estrenada el 1936.

## Argument

Madeleine de Beaupré, bella lladre internacional, aconsegueix robar a França un collaret de perles fabulós i fuig cap a Espanya. A la carretera, es creua amb un enginyer de Detroit de vacances, Tom Bradley, i el troba una mica més enllà, en passar la frontera. Tement ser escorcollada, esmuny el collaret a la butxaca de l'ingenu turista. Després d'haver passat tots dos sense problemes a Espanya, Madeleine intenta conquistar Tom per tal de recuperar el seu botí, fingint una avaria del cotxe…

## Repartiment

* Marlene Dietrich: Madeleine de Beaupré
* Gary Cooper: Tom Bradley
* John Halliday: Carlos Margoli
* William Frawley: M.. Gibson
* Ernest Cossart: Aristide Duvalle
* Akim Tamiroff: Avilia
* Alan Mowbray: Dr. Maurice Pauquet
* Zeffie Tilbury: Tia Olga

## Al voltant de la pel·lícula

* És la primera pel·lícula estatunidenca de Marlene Dietrich. Retroba un to fresc i alegre després de set pel·lícules sufocants del seu mentor Josef von Sternberg
* El director es burla de les regles de la censura de Hollywood. Després d'un petó insistent, trobem els dos amants, al matí, és clar cadascun al seu llit i a la seva cambra, però el desordre dels llençols i l'estat d'esgotament dels dos protagonistes ens fa suposar que la nit ha estat boja.

## Enllaços externs

* Fitxa de la filmoteca de Tolosa de Llenguadoc(francès)
# Toral de los Guzmanes

Toral de los Guzmanes és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 811 | 729 | 669 | 655 |
# Vue.js

Vue.js és un entorn de treball per a aplicacions web o framework escrit en JavaScript per a desenvolupar interfícies d'usuari. Vue.js és de codi obert on el pots trobar aquí, aquest té una llicència MIT.

## Característiques

* En un model Model-Vista-Controlador, vue.js representa majoritàriament la part Vista.
* Ús de plantilles basades en HTML.
* Reactivitat immediata a qualsevol canvi d'estat.
* Divisió del codi en petits components reutilitzables.

## Vegeu també

* Entorn de treball per a aplicacions web

## Referències

* ↑ «Vue JS 2 - The Complete Guide (incl. Vue Router & Vuex)» (en anglès). https://www.udemy.com.+[Consulta: 24 juny 2017].
* ↑ «Why We Chose Vue.js» (en anglès). https://about.gitlab.com.+[Consulta: 24 juny 2017].
* ↑ «A Vue.js introduction for people who know just enough jQuery to get by». freeCodeCamp, 10-04-2017.
# Esternorrincs

Els esternorrincs (Sternorrhyncha) són un subordre d'insectes de l'ordre dels hemípters que conté grups que tradicionalment s'havien inclòs en l'ordre Homoptera, avui abandonat. "Sternorrhyncha" és un terme que es refereix a la posició de les parts bucals respecte al cap. La distribució és cosmopolita i són insectes fitòfags i molts són plagues de les plantes cultivades.

## Filogenia

El següent cladograma mostra la filogènia dels esternorrincs a nivell de superfamília, basada en anàlisis de la subunidad (18S) de l'ARN ribosòmic.
| Sternorrhyncha | Psylloidea Aleyrodoidea (mosques blanques) Coccoidea (insectes escata) Aphidomorpha Phylloxeroidea (filoxeres) Aphidoidea (pugons) |

## Taxonomia

Els esternorrincs són un grup molt ampli que conté les següents superfamílies i famílies:
* Superfamília Phylloxeroidea
** Família Adelgidae
** Família Phylloxeridae
* Superfamília Aleyrodoidea
** Família Aleyrodidae
* Superfamília Aphidoidea
** Família Aphididae
** Família Eriosomatidae
* Superfamília Coccoidea
** Família Aclerdidae
** Família Asterolecaniidae
** Família Coccidae
** Família Conchaspididae
** Família Dactylopiidae
** Família Diaspididae
** Família Eriococcidae
** Família Kermesidae
** Família Kermidae
** Família Lacciferidae
** Família Margarodidae
** Família Ortheziidae
** Família Pseudococcidae
* Superfamília Psylloidea
** Família Psyllidae

## Referències

* ↑ «Phylogeny of Insects». What-When-How. [Consulta: 21 febrer 2018].

## Enllaços externs

             A Wikimedia Commons hi ha contingut multimèdia relatiu a: Esternorrincs
# Corts de Vilafranca-Barcelona

Les Corts Catalanes varen ser convocades pel rei Pere el Cerimoniós a Vilafranca del Penedès en 1367. Posteriorment els diputats es reuniren a Barcelona.
La guerra dels dos Peres estava en una situació d'impasse després d'una recuperació parcial dels territoris per part d'Aragó que varen ser contrarestats amb les victòries del Príncep Negre, aliat de Castella. En aquest punt, Pere el Cruel pactà una treva i el rei aragonès decideix preparar-se per a recuperar els territoris perduts, un cop acabi la treva. Pere el Cerimoniós, convocà les Corts per a demanar el finançament necessari. També demanà recursos per la guerra contra els Arborea a Sardenya, si bé no comptava amb el suport del braç militar en aquesta demanda.
Es manifestà un descontentament per les despeses dels diputats i per com s'havien dut els comptes. Les Corts varen nomenar una comissió formada per Ramon Gener, Ramon de Julià i Ramon Sescomes per a aclarir la situació i, tot i no existir documentació sobre el resultat d'aquesta investigació, sembla evident que les tensions entre els diputats i els representants dels braços a les Corts varen ser molt importants, ja que aquestes corts decideixen deixar en suspens el càrrec de diputat resident, nomenant un regent de la Diputació de Catalunya i mantenint els càrrecs d'oïdors de comptes. El primer regent va ser Pere Vicenç.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Disembolus

Disembolus és un gènere d'aranyes araneomores de la subfamília Erigoninae, dins de la família Linyphiidae.
Fou descrit per primera vegada per Ralph Vary Chamberlin i Vaine Wilton Ivie l'any 1933.

## Distribució

Es pot trobar a l'Amèrica del Nord.Ralph Vary Chamberlin & Vaine Wilton Ivie in 1933.

## Llista d'espècies

Segons The World Spider Catalog 12.0:
* Disembolus alpha (Chamberlin, 1949)
* Disembolus amoenus Millidge, 1981
* Disembolus anguineus Millidge, 1981
* Disembolus bairdi Edwards, 1999
* Disembolus beta Millidge, 1981
* Disembolus concinnus Millidge, 1981
* Disembolus convolutus Millidge, 1981
* Disembolus corneliae (Chamberlin & Ivie, 1944)
* Disembolus galeatus Millidge, 1981
* Disembolus hyalinus Millidge, 1981
* Disembolus implexus Millidge, 1981
* Disembolus implicatus Millidge, 1981
* Disembolus kesimbus (Chamberlin, 1949)
* Disembolus lacteus Millidge, 1981
* Disembolus lacunatus Millidge, 1981
* Disembolus phanus (Chamberlin, 1949)
* Disembolus procerus Millidge, 1981
* Disembolus sacerdotalis (Crosby & Bishop, 1933)
* Disembolus sinuosus Millidge, 1981
* Disembolus solanus Millidge, 1981
* Disembolus stridulans Chamberlin & Ivie, 1933 (Espècie tipus)
* Disembolus torquatus Millidge, 1981
* Disembolus vicinus Millidge, 1981
* Disembolus zygethus Chamberlin, 1949

## Referències

* 1 2 Chamberlin, R. V.; Ivie, W. «Spiders of the Raft River Mountains of Utah.». Bulletin of the University of Utah, vol. 23, 4, 1933, pàg. 1–79.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Corto Maltese, la cour secrète des arcanes

Corto Maltese, la cour secrète des arcanes és una pel·lícula d'animació francesa estrenada el 2002 dirigida per Pascal Morelli. Adapta l'àlbum Corto Maltese en Sibérie d’Hugo Pratt.

## Argument

L'any 1919, a causa de la Primera Guerra Mundial, Àsia es va veure submergida en el caos. Fabulosos trens blindats travessen Rússia, Sibèria i Manxúria. Entre ells, el de l'almirall Koltxak transporta l'or del govern contrarevolucionari i atreu tota la cobdícia. En aquesta despietada recerca del tresor en la qual haurà de participar, Corto Maltese ajuda els Llanternes Vermelles, que li van salvar la vida. Acompanyats per Rasputin, el seu amic-enemic de tota la vida, es trobaran amb societats secretes xineses, una duquessa russa tan encantadora com perversa, un avatar de Genghis-Khan, un aviador estatunidenc i diversos generals dividits entre la nostàlgia per la seva grandesa passada i la preocupació de el seu futur.

## Repartiment

* Richard Berry : Corto Maltese
* Patrick Bouchitey : Rasputin
* Barbara Schulz : Changaï Li
* Marie Trintignant : La Duquessa Marina Seminova
* Frédéric van den Driessche :
* Marc Chapiteau : Semenov
* Maxime Leroux : Nino
* Hervé Bellon : Tchang
* Philippe Cotten : Tippit
* Emmanuel Curtil : Barrow
* Patrice Dozier : Longue Vie
* Jean-Michel Dupuis : Von Ungern
* Paule Emanuele : Mme Hu
* Sébastien Fromanger : Una Orella

## Honors

* presentat al Festival Internacional de Cinema de Locarno l’agost de 2002.

## Referències

* ↑ Corto Maltese, la cour secrète des arcanes a cineuropa.org
* ↑ Corto Maltese, la cour secrète des arcanes, studiocanal.com
* ↑ Corto Maltese débarque à Locarno, Le Devoir, 8 d'agost de 2002

## Enllaços externs

* Corto Maltese, la cour secrète des arcanes a YouTube